Euroopa meistrivõistlused Kreeka-Rooma maadluses
Euroopa meistrivõistlused Kreeka-Rooma maadluses on maadlusturniir, mille käigus selgitatakse välja Euroopa parimad sportlased Kreeka-Rooma maadluses. Esimesed ametlikud Euroopa meistrivõistlused Kreeka-Rooma maadluses peeti 1911. aastal, enne seda võisteldi alates 1898. aastast mitteametlikult. Võistlusi peetakse igal aastal. Alates 2005. aastast peetakse Kreeka-Rooma ja vabamaadluse Euroopa meistrivõistlusi koos.